
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/12 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de març de 2019 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Yasmina Valderrama i Ramallo, regidora de Salut, Polítiques d’Igualtat i Joventut


 
Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/11 de la Junta de Govern Local de la sessió duta a terme el dia 18 de març de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONVENIS
	Expedient 530/2019. Conveni de col·laboració entre els ajuntaments organitzadors de la campanya "Barris antics. Molt per descobrir. Molt per oferir"

	Favorable
	Tipus de votació: unanimitat

	Es dona compte del conveni de col·laboració entre els ajuntaments organitzadors de la campanya "Barris antics. Molt per descobrir. Molt per oferir" amb l'objectiu de donar-li continuïtat, organitzar altres accions conjuntes que puguin sorgir en el marc de la promoció comercial, turística i cultural, i constituir la Xarxa de barris antics amb projectes i que es transcriu tot seguit:
«Conveni de col·laboració entre els ajuntaments organitzadors de la campanya "Barris antics. Molt per descobrir. Molt per oferir"
Hi intervenen
El senyor Jordi Ignasi Vidal i Giné, alcalde de Balaguer, amb seu a la plaça del Mercadal, 1, 25600 Balaguer, facultat per a aquest acte en virtut de l’acord de la Junta de Govern Local del dia.............................
El senyor Oriol Camps i Cervera, alcalde accidental de Berga, amb seu a la Plaça de Sant Pere, 1, 08600 Berga, facultat per a aquest acte en virtut de l’acord de la Junta de Govern Local del dia.............................
El senyor Jordi Badia i Perea, alcalde de Calaf, amb seu a la Plaça Gran, 2, 08280 Calaf, facultat per a aquest acte en virtut de l’acord de la Junta de Govern Local del dia.............................
El senyor Ramon Ferré i Solé, alcalde de Calafell, amb seu a la plaça de Catalunya, 1, 43820 Calafell, facultat per a aquest acte en virtut de l’acord de la Junta de Govern Local del dia.............................
El senyor Ferran Estruch i Torrents, alcalde de Cardona, amb seu a Plaça de la Fira 1, 08261 Cardona, facultat per a aquest acte en virtut de l’acord de la Junta de Govern Local del dia.............................
El senyor Miquel Arisa i Coma, alcalde de Centelles, amb seu al carrer Nou, 19, 08540 Centelles, facultat per a aquest acte en virtut de l’acord de la Junta de Govern Local del dia.............................
El senyor Ramon Royes i Guàrdia, alcalde de Cervera, amb seu a Plaça Major, 1, 25200 Cervera, facultat per a aquest acte en virtut de l’acord de la Junta de Govern Local del dia.............................
El senyor Martí Carnicer i Vidal, alcalde del Vendrell, amb seu a la plaça Vella, s/n, 43700 El Vendrell, facultat per a aquest acte en virtut de l’acord de la Junta de Govern Local del dia..............................
El senyor Jaume Domènech i Jordà, alcalde de Falset, amb seu a la plaça de la Quartera, 41, 43730 Falset, facultat per a aquest acte en virtut de l’acord de la Junta de Govern Local del dia.............................
El senyor Jordi Masquef i Creus, alcalde de Figueres, amb seu a la plaça de l’Ajuntament, 12, 17600 Figueres, facultada per a aquest acte en virtut de l’acord de la Junta de Govern Local del dia.............................
El senyor Antoni Villas i Miranda, alcalde de Juneda, amb seu al carrer Major, 13, 25430 Juneda, facultat per a aquest acte en virtut de l’acord de la Junta de Govern Local del dia.............................
El senyor Jordi Vinyals i Nogués, alcalde de la Selva del Camp, amb seu a la plaça Major, 4, 43470 La Selva del Camp, facultat per a aquest acte en virtut de l’acord de la Junta de Govern Local del dia..............................
El senyor Enric Mir i Pifarré, alcalde de les Borges Blanques, amb seu al carrer del Carme, 21, 25400 Les Borges Blanques, facultat per a aquest acte en virtut de l’acord de la Junta de Govern Local del dia.............................
El senyor Joan Sans i Freixas, alcalde de l’Arboç, amb seu al carrer Major, 26, 43720 L’Arboç, facultat per aquest a acte en virtut de l’acord de la Junta de Govern Local del dia.............................
El senyor Fermí Santamaria i Molero, alcalde de Llagostera, amb seu a la plaça del Castell, 1, 17240 Llagostera, facultat per a aquest acte en virtut de l’acord de la Junta de Govern Local del dia.............................
El senyor Fèlix Larrosa i Piqué, alcalde de Lleida, amb seu a la plaça de la Paeria, 1, 25007 Lleida, facultat per a aquest acte en virtut de l’acord de la Junta de Govern Local del dia.............................
El senyor Valentí Junyent i Torras, alcalde de Manresa, amb seu a la plaça Major, 1, 08241 Manresa, facultat per a aquest acte en virtut de l’acord de la Junta de Govern Local del dia.............................
El senyor Servand Casas i Mateo, alcalde de Mediona, amb seu al carrer del Doctor Trueta, 10, 08773 Mediona, facultat per a aquest acte en virtut de l’acord de la Junta de Govern Local del dia.............................
El senyor Albert Serra i Vergara, alcalde de Roda de Ter, amb seu a la plaça Major, 4 08510 Roda de Ter, facultat per a aquest acte en virtut de l’acord de la Junta de Govern Local del dia.............................
El senyor David Saldoni de Tena, alcalde de Sallent, amb seu a la plaça de la Vila, 1, 08650 Sallent, facultat per a aquest acte en virtut de l’acord de la Junta de Govern Local del dia.............................
El senyor Hipòlit Serra i Rodríguez, alcalde de Sant Hipòlit de Voltregà, amb seu a la plaça de la Vila, 1, 08512 Sant Hipòlit de Voltregà, facultat per a aquest acte en virtut de l’acord de la Junta de Govern Local del dia.............................
El senyor David Alquézar i Claramunt, alcalde de Sant Martí de Tous, amb seu a la plaça de la Independència, 1, 08712 Sant Martí de Tous, facultat per a aquest acte en virtut de l’acord de la Junta de Govern Local del dia.............................
El senyor Pol Pagès i Pont, alcalde de Sant Quintí de Mediona, amb seu a la plaça de l’Església, 4, 08777 Sant Quintí de Mediona, facultat per a aquest acte en virtut de l’acord de la Junta de Govern Local del dia.............................
El senyor Magí Trullols i Trull, alcalde de Santa Coloma de Queralt, amb seu a la plaça Major, 1, 43420 Santa Coloma de Queralt, facultat per a aquest acte en virtut de l’acord de la Junta de Govern Local del dia.............................
El senyor David Rodríguez i González, alcalde de Solsona, amb seu al carrer del Castell, 20, 25280 Solsona, facultat per a aquest acte en virtut de l’acord de la Junta de Govern Local del dia.............................
El senyor Josep Maria Canudas i Costa, alcalde de Súria, amb seu al carrer d’Ernest Solvay, 13, 08260 Súria, facultat per a aquest acte en virtut de l’acord de la Junta de Govern Local del dia.............................
El senyor Santi Vivet i Soler, alcalde de Torelló, amb seu al carrer de Ges d’Avall, 5, 08570 Torelló, facultat per a aquest acte en virtut de l’acord de la Junta de Govern Local del dia.............................
La senyora Meritxell Roigé i Pedrola, alcaldessa de Tortosa, amb seu a la plaça d’Espanya, 1, 43500 Tortosa, facultada per a aquest acte en virtut de l’acord de la Junta de Govern Local del dia.............................
El senyor Joan Ubach i Isanta, alcalde de Tremp, amb seu al Plaça de la Creu,1 25620 Tremp, facultat per a aquest acte en virtut de l’acord de la Junta de Govern Local del dia.............................
La senyora Núria Ventura i Brusca, alcaldessa d’Ulldecona, amb seu al carrer Major, 49, 43550 Ulldecona, facultada per a aquest acte en virtut de l’acord de la Junta de Govern Local del dia.............................
La senyora Noemí Trucharte i Cervera, alcaldessa de Vilanova del Camí, amb seu a la plaça del Castell, 1, 08788 Vilanova del Camí, facultada per a aquest acte en virtut de l’acord de la Junta de Govern Local del dia.............................
Manifesten
Que els ajuntaments signants són organitzadors de la campanya "Barris antics. Molt per descobrir. Molt per oferir" (a partir d’ara “Barris antics”), i estan interessats a continuar treballant en xarxa i de forma col·laborativa, com a política local i col·lectiva de promoció econòmica, turística i cultural, per la qual cosa acorden formalitzar aquest conveni de col·laboració amb subjecció a les següents
Clàusules
Primera. Creació de la Xarxa
Els ajuntaments signants acorden crear la “Xarxa de barris antics amb projectes” (a partir d’ara, Xarxa) compartint recursos amb l’objectiu d’organitzar la campanya “Barris antics” com a projecte comú i local de dinamització comercial, turístic i cultural dels territoris de la xarxa, en virtut de les competències que els són pròpies d’acord a l’article 25.2.h) i 25.2.m de la Llei 7/1985, de 2 d’abril, reguladora de las Bases del Règim Local, així com els articles 66.3.e i 66.3.n del Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.
Segona. Membres de la Xarxa
Formen part de la Xarxa els municipis relacionats en l’annex 1 amb el nom i les dades de contacte de la persona responsable de la campanya. Anualment s’actualitzarà l’annex 1 prèvia consulta a cadascun dels organitzadors de la campanya “Barris antics” de l’edició anterior.
Amb l’objectiu de continuar ampliant els membres de la Xarxa, també podran formar-ne part tots els municipis beneficiaris de la Llei 2/2004, de 4 de juny, de millora de barris, àrees urbanes i viles que requereixen una atenció especial al nucli antic interessats a ser organitzadors de la campanya “Barris antics”.
Qualsevol altre municipi també podrà formar-ne part, sempre que l’organització de la campanya “Barris antics” mantingui la seva essència i els objectius, sense perjudici de la resta de membres.
Tercera. Objecte d’aquest conveni de col·laboració
L’objecte d’aquest conveni és establir el marc de col·laboracions recíproques entre els ajuntaments signants per a l’organització de la campanya “Barris antics” i/o altres accions conjuntes que puguin sorgir en el marc de la promoció econòmica, turística i cultural, i constituir la "Xarxa de barris antics amb projectes".
Quarta. Organització de la Xarxa
Membres. En són membres tots els ajuntaments signants d’aquest conveni de col·laboració, segons la clàusula segona i l’annex 1, assumint les obligacions i les responsabilitats que s’estableixen en aquest conveni de col·laboració.
Les noves incorporacions a la Xarxa hauran de signar l’annex 2 d’aquest conveni i lliurar-lo a la Coordinació de la Xarxa a l’inici de cada exercici i en el termini establert.
Baixes. Per formalitzar la baixa s’haurà de signar l’annex 3 d’aquest conveni i lliurar-lo a la Coordinació de la Xarxa a l’inici de cada exercici i en el termini establert.
Coordinació. Un dels ajuntaments de la Xarxa, per acord del 80% dels seus membres, assumirà la seva coordinació i la de la campanya “Barris antics” durant els anys naturals d’una legislatura. L’ajuntament coordinador i la persona responsable de cada edició, constaran en l’annex 5, descripció de la campanya.
Col·laboradors. Ens públics o privats que donen suport mitjançant ajuts, patrocinis i/o col·laboracions a la campanya “Barris antics” i/o altres accions conjuntes que puguin sorgir, i que consten en tota la documentació de la campanya com a “suport”.
En cas de sorgir l’organitzar altres accions conjuntes, l’ajuntament promotor de la nova acció, es farà càrrec de la seva coordinació.
Cinquena. Compromisos dels membres de la Xarxa
· A l’inici de cada exercici, els membres de l’edició anterior confirmaran la seva continuïtat a l’ajuntament coordinador de la Xarxa.
Caldrà confirmar el nom i les dades de contacte de la persona responsable de la campanya “Barris antics” per tal d’actualitzar l’annex 1.
· Les noves incorporacions hauran de signar l’annex 2 d’aquest conveni i lliurar-lo a la coordinació de la Xarxa a l’inici de cada exercici i en el termini establert.
· Caldrà posar a disposició de la Xarxa el personal tècnic i els mitjans necessaris, tenint en compte que l’acció conjunta és transversal: comerç, turisme i cultura.
· Seran part activa de la Xarxa, organitzant la campanya “Barris antics” en el propi municipi d’acord amb els paràmetres descrits en aquest conveni i facilitaran el treball conjunt.
Obligatòriament, assistiran, com a mínim, a la reunió de valoració i/o planificació de la campanya i als actes conjunts que es convoquin, i aportaran dades locals comunes per al tractament global de la campanya.
Per actuar de manera sincronitzada, es respectarà la metodologia de treball establerta i els terminis fixats per a cada tasca. Caldrà respondre les comunicacions conjuntes, i aportar continguts i material gràfic per publicar en els diferents canals de difusió de la Xarxa.
Donarà suport institucional a la campanya, fent-ne la màxima difusió local i facilitant-ne la publicitat conjunta.
Aportarà idees i valoracions en benefici de la tasca conjunta
· Assumirà les obligacions i les responsabilitats que s'estableixen en aquest conveni de col·laboració.
· Cedirà la representativitat a l’ajuntament coordinador de la Xarxa en tot allò descrit en aquest conveni de col·laboració.
· Per assumir els costos derivats de l’activitat conjunta, caldrà fer una aportació econòmica anual en funció del nombre d’habitants, d’acord amb l’anuari estadístic de Catalunya publicat per l’Institut d’Estadística.
· Fins a 2.000 habitants 100 €
· Fins a 5.000 habitants 200 €
· Fins a 10.000 habitants 300 €
· Fins a 50.000 habitants 400 €
· Més de 50.000 habitants 500 €.
· En el termini que s’estableixi, caldrà ingressar a l’ajuntament coordinador l’aportació econòmica anual per a despeses conjuntes.
· Col·laborarà i participarà en la cerca d’ajuts, patrocinis i col·laboracions econòmiques públiques o privades per organitzar la campanya “Barris antics” i/o altres accions conjuntes que puguin sorgir.
· Participarà activament en els grups de treball que es puguin posar en marxa per províncies per facilitar l’organització global del projecte comú.
· En cas d’organitzar altres activitats conjuntes, haurà de confirmar la participació i ser-ne part activa.
Sisena. Compromisos de la Coordinació de la Xarxa
· Posarà a disposició de la Xarxa el personal tècnic, instal·lacions i equipaments necessaris per a l’adequada coordinació.
· Assumirà la representació dels ajuntaments signants d’aquest conveni de col·laboració durant els anys naturals d’una legislatura.
· Coordinarà i establirà el calendari de les tasques comunes.
· Recaptarà les aportacions econòmiques dels ajuntaments signants d’aquest conveni.
· Facilitarà les seves dades bancàries per poder ingressar les diferents aportacions
· Assumirà la responsabilitat econòmica i comptable, i la seva justificació davant la Xarxa, al final de cada campanya “Barris antics”.
· Tramitarà les comandes i pagarà els proveïdors dels serveis efectivament realitzats de manera correcta dins del termini legal establert.
· En cas d’optar a subvencions, en serà el sol·licitant complint les obligacions generals de les entitats beneficiàries d’ajuts i presentarà la justificació davant l’ens corresponent, mitjançant elaboració de la documentació econòmica i tècnica establerta, amb el lliurament de documentació comptable de base (factures i transferències i altres documents que es puguin sol·licitar).
· Recaptarà els ajuts, patrocinis i col·laboracions aconseguides.
· Convocarà, assistirà i participarà en reunions d’interès comú, necessàries per a l’adequada organització. Redactarà els acords compartint-los amb la resta de membres.
· Assumirà les responsabilitats i resoldrà les obligacions que es derivin de les reunions de treball.
· Si és necessari, crearà grups de treball.
Setena. Característiques de la campanya “Barris antics”
Anualment, la Coordinació publicarà l’annex 5, descripció de la campanya vigent “Barris antics”, incloent els acords de la reunió de valoració de l’edició anterior i fent constar l’ajuntament coordinador.
Vuitena. Règim econòmic de la campanya “Barris antics”
Donant compliment al que estableix l’article 48.6 de la Llei 40/2015, de l’1 d’octubre, de règim jurídic del sector públic, anualment, la Coordinació publicarà els annexos 4 i 6 on es detallen les aportacions financeres que es comprometen a realitzar els municipis integrants del conveni, que en cap cas seran superiors a les despeses derivades de l’execució d’aquest.
Novena. Altres accions conjuntes
En cas d’organitzar altres activitats conjuntes, l’ajuntament promotor n’assumirà la coordinació, segons es descriu en la clàusula cinquena i en la clàusula setena. Publicarà la relació de municipis participants en l’annex 1.1, la seva descripció en l’annex 5.1 i el pressupost en l’annex 6.1, i així correlativament per a totes les activitats conjuntes.
En cas d’existir sobrant en el pressupost previst per a la campanya “Barris antics”, i per acord de tots els membres, aquest es podrà destinar a l’organització d’altres accions conjuntes o es reservarà per a futures campanyes “Barris antics”.
Desena. Modificació del conveni
Aquest conveni podrà ser modificat o ampliat mitjançant addendes que incorporin noves fórmules de cooperació o col·laboració entre les parts.
Onzena. Causes d’extinció o resolució del conveni 
Són causes d’extinció o resolució del conveni les següents:
a) La realització del seu objecte o l’expiració del seu termini.
b) L’incompliment de les obligacions que se’n deriven.
c) L’avinença de les parts signatàries.
d) La impossibilitat de fer front a les obligacions que dimanen del conveni.
e) Les altres que legalment procedeixin.
Dotzena. Règim jurídic
Aquest conveni interadministratiu de col·laboració segueix les formalitats establertes en els articles 47 i s. de la Llei 40/215, d’1 d’octubre, de règim jurídic del sector públic, i en els articles 108 a 112 de la Llei 26/2010, de 3 d'agost, de règim jurídic i procediment de les administracions públiques de Catalunya.
Són també d’aplicació la Llei 7/1985, de 2 d’abril, reguladora de les Bases del Règim Local; el Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya; la Llei 39/2015, d’1 d’octubre, del procediment administratiu comú de les administracions públiques; art. 303 i s. Decret 179/1995, de 13 de juny, pel qual s’aprova el Reglament d’obres, activitats i serveis dels ens locals; i qualsevol altra que sigui d’aplicació.
Tretzena. Naturalesa
Aquest conveni de col·laboració té naturalesa administrativa, en la mesura que està executant competències locals i respon al principi de col·laboració entre administracions i al compliment d’obligacions legals específiques, i queda fora de l’àmbit d’aplicació de la Llei 9/2017, de 8 de novembre, de contractes del sector públic, d’acord amb el que disposa l’article 6.
Catorzena. Responsabilitat
Si de la realització de les activitats programades en aquest projecte se'n derivés responsabilitat patrimonial per a les administracions participants, s'entén que aquesta serà solidària, tal com preveu l'art. 33 de la Llei 40/2015, d’1 d’octubre, de règim jurídic del sector públic.
Quinzena. Vigència
La vigència del conveni serà de quatre anys, i en qualsevol moment, abans de finalitzar el termini previst, els signants del conveni podran acordar, per unanimitat, la seva pròrroga fins a quatre anys addicionals o la seva extinció.
Setzena. Jurisdicció competent
Les qüestions litigioses que sorgeixin en la interpretació i el compliment del conveni seran de coneixement i competència de l’ordre jurisdiccional contenciós administratiu.
Dissetena. Informació bàsica sobre protecció de dades
Responsable del tractament: l’ajuntament coordinador.
Finalitat: Gestionar la provisió de dades que permetran la comunicació entre els membres de la Xarxa i l’organització conjunta de la campanya “Barris antics” i/o altres accions conjuntes que puguin sorgir.
Legitimació: Consentiment dels membres.
Destinataris: Els membres de la Xarxa de Barris amb projectes, i els ens públics o privats que donin suport mitjançant ajuts, patrocinis i/o col·laboracions a la campanya. Les dades no es comunicaran a tercers, excepte que s’hagi consentit prèviament o en els casos previstos per llei.
Drets: Accedir a les dades, modificar-les, suprimir-les i sol·licitar-ne la limitació.
Divuitena. Mecanismes de seguiment, vigilància i control de l’execució del conveni 
El seguiment de les actuacions previstes al conveni es farà mitjançant una Comissió de Seguiment integrada per una persona designada per cadascuna de les entitats signants d’aquest conveni, annex 1.
La Comissió de seguiment es reunirà sempre que qualsevol de les parts ho requereixi i adoptarà les seves decisions per acord de la majoria simple.
Seran funcions de la Comissió de Seguiment:
· Fer el seguiment i l’avaluació de les actuacions derivades del conveni i dictar les especificacions necessàries per al seu correcte desenvolupament.
· Resoldre les diferències en la interpretació del conveni.
I, en prova de conformitat, totes les parts signen el present conveni, en tantes còpies com parts més una que queda sota custòdia de la coordinadora, a un sol efecte, en al Vendrell, a _____________________ de 2019.»
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 533/2019. 67a edició de la Fira de Sant Isidre, 10, 11 i 12 de maig

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès i per Josep Caelles i Subirada, director de la Fira de Sant Isidre, en què demanen permís per poder ocupar els espais públics que tot seguit es detallen amb motiu de la 67a edició de la Fira de Sant Isidre, que se celebrarà els dies 10, 11 i 12 de maig:
· Plaça del Camp i avinguda del Cardenal Tarancon, tram comprès entre cal Coll i la Pastisseria, per a la Fira d'automoció.
· Passeig de Sant Antoni M. Claret per a la Fira industrial i comercial.
· Camp del Serra i espai comprès entre el portal del Camp, l’edifici de cal Jalmar i el primer tram del Vall Fred per a la Fira del bestiar i la maquinària agrícola.
· Parc del Casal Cívic i plaça de la Sala Polivalent per a la Fira de les entitats i Espai Gastronòmic de la Fira.
· Aparcament de la plaça de les Moreres per a les atraccions.
· Plaça de la Catedral, plaça Major, carrer de Sant Miquel i carrer del Castell els dies 11 i 12 de maig, per a la mostra d’artesania.
· Passeig de les Moreres (tram de carretera de la farmàcia a la cruïlla amb l’avinguda dels Països Catalans) i Vall Calent els dies 11 i 12 de maig, per a la venda ambulant.
· Plaça de Sant Joan els dies 11 i 12 de maig, de les 12.00 a les 14.00 hores, per a realitzar-hi L’hora del vermut. Per aquest acte també es necessita la plaça de Sant Salvador com a aparcament reservat per als participants.
· Avinguda del Cardenal Tarancon, tram comprès entre la Pastisseria i el pati de l'Escola Setelsis, els dies 11 i 12 de maig, per a la trobada de clàssics.
· Sala polivalent:
· Poder disposar del vestíbul de l'auditori per a l'exposició "25 anys d'Escola Arrels".
· Dia 11 de maig, de les 12.30 a les 14.00 hores i de les 17.30 a les 18.30 hores, exhibició de dansa.
· Dia 11 de maig, de les 16.00 a les 18.00 hores, Trobada de puntaires.
· Dia 11 de maig, de les 24.00 a les 06.00 hores, Concert Jove.
· Dia 12 de maig, de les 10.00 a 12.00 hores, exhibició de taekwondo.
· Dia 12 de maig, a partir de les 18.00 hores, Festival d'Espaigua.
· A més a més, també demanem l’ús de l’aparcament de la sala polivalent pels dies 11 i 12 de maig, de les 10.00 a les 22.00 hores els dos dies i l’ús dels lavabos pels tres dies de la Fira, de les 10.00 a les 24.00 hores.
· Teatre Comarcal de Solsona:
· Dia 11 de maig, per l'espectacle Tarantino de l'Àtic Taller Musical (el muntatge i l'assag es durà a terme el dia 10 de maig).
· Ajuntament de Solsona:
· Poder disposar de la sala cultural del 10 al 19 de maig, per l'exposició del 10è aniversari del Taller d'Art Lurdes Santamaria.
· L’ús dels lavabos pels tres dies de la Fira, de les 10.00 a les 21.00 hores.
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·liciten.


	Expedient 533/2019. 67a edició de la Fira de Sant Isidre, 10, 11 i 12 de maig

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès i per Josep Caelles i Subirada, director de la Fira de Sant Isidre, en què demanen la presència dels Trabucaires de Solsona el dia 10 de maig, a les 10.00 hores, per l’acte d’inauguració de la 67a edició de la Fira de Sant Isidre, amb la presència de l'Hble. Sra. Teresa Jordà i Roura, consellera d'Agricultura, Ramaderia, Pesca i Alimentació de la Generalitat de Catalunya;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 535/2019. Bases convocatòria línies d'ajut de la regidoria de Cultura 2019

	Favorable
	Tipus de votació: unanimitat

	Atès que des de la regidoria de Cultura s'han redactat les bases reguladores dels ajuts per associacions i col·lectius culturals de Solsona de l'exercici 2019,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
1. Aprovar inicialment les bases reguladores dels ajuts per associacions i col·lectius culturals de Solsona de l'exercici 2019 i obrir la convocatòria de les línies d'ajut de la regidoria de Cultura; el termini de presentació de les sol·licituds finalitza el dia 30 de maig de 2019, el text íntegre de les bases s'adjunta en forma d'annex.
2. Exposar al públic l'anunci de les bases i de la convocatòria de les subvencions pel termini de vint dies hàbils, als efectes de reclamacions, mitjançant la seva publicació al Butlletí Oficial de la Província de Lleida, al taulell d'anuncis i a la pàgina web de l'Ajuntament, si transcorregut el termini assenyalat no es presenten al·legacions, les bases quedaran aprovades definitivament.
Annex
«Bases reguladores dels ajuts per associacions i col·lectius culturals de Solsona
Article 1. Objecte
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts en forma de convenis i subvencions per a les associacions i col·lectius culturals sense ànim de lucre del municipi de Solsona.
Des de l'Ajuntament de Solsona es vol fomentar la iniciativa ciutadana en activitats de caire cultural, contribuint al seu finançament i/o consecució. Ens referim a accions culturals de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
En aquest sentit, l'Ajuntament considera els convenis com una eina essencial de col·laboració i participació entre l'Administració local i les entitats ciutadanes. Es vol, doncs, potenciar aquests convenis, en tant que marquen una implicació més evident entre l'Ajuntament i les entitats, a través dels pactes i les obligacions de cadascuna de les parts.
Per altra banda, les subvencions s'han d'entendre com un ajut de l'Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona.
Article 2. Beneficiaris
Podran optar a aquests ajuts i beneficiar-se’n:
- Entitats o associacions culturals sense ànim de lucre que tinguin el seu domicili social al municipi de Solsona. Han d'estar inscrites en el Registre d'entitats de la Generalitat de Catalunya. Cal portar-ne una còpia del registre i estatuts a l’Ajuntament de Solsona.
- Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfones o misògines.
No podran tenir la condició de beneficiaris les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 3. Requisits i obligacions dels beneficiaris
- Haver reintegrat qualsevol subvenció anteriorment revocada per l’Ajuntament de Solsona.
- Estar al corrent del compliment de les seves obligacions tributàries, amb la seguretat social i amb aquest Ajuntament, abans de la concessió de la subvenció.
- Complir l’objectiu, executar el projecte, fer l’activitat o adoptar el comportament que fonamenta la concessió de la subvenció.
- Justificar el compliment dels requisits i condicions, així com la realització de l’activitat i el compliment de la finalitat que determinen la concessió de l’ajut.
- Sotmetre’s a les actuacions de comprovació que puguin efectuar els òrgans competents, aportant tota la informació que els sigui requerida.
- Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb la finalitat de garantir l’adequat exercici de les facultats de comprovació i control.
- Conservar els documents justificatius de l’aplicació dels fonts rebuts, inclosos els documents electrònics, en tant que puguin ser objecte de les actuacions de comprovació i control.
- Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
- Complir amb la normativa sectorial i específica que afecta l’activitat per la qual s’ha sol·licitat aquesta subvenció.
- Donar compliment a les altres obligacions que consten en aquestes bases.
Article 4. Tipus d’ajut
Hi ha diferents fórmules d’aportació municipal:
1. Subvenció directa o conveni: És el conjunt de pactes que configuren una línia de cooperació entre l'entitat o col·lectiu i l'Ajuntament. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents entre l'entitat i l'Ajuntament, el qual adopta i prioritza la via de la cooperació per potenciar el teixit associatiu de la ciutat. L’ajut s’atorgarà per concessió directa quan:
- Estigui convingut en el pressupost municipal
- Per imposició legal o de l’ens
- Per raons d’imposició pública, social, econòmica o humanitària i per aquells casos en què la seva singularitat dificulti la convocatòria pública mitjançant concurrència competitiva.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
2. Subvenció ordinària: S'entén per subvenció ordinària aquell ajut o suport econòmic que es concedeix als sol·licitants que ho hagin demanat de forma explícita, dins els terminis i condicions que s'estableix en aquesta normativa, i que abastin o responguin a una proposta concreta d'activitat d'una entitat, associació o col·lectiu. I que l’acció cultural a fer tingui un caràcter anual. L’ajut s’atorgarà mitjançant concurrència competitiva.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
4. Ajuts a festes de barri: aportació econòmica que s’atorgarà a totes aquelles associacions de veïns que presentin una instància dins el termini establert per la sol·licitud. La subvenció serà d’un 25% de totes aquelles factures que es presentin un cop acabada la festa i que no corresponguin a productes alimentaris.
Article 5. Documentació a presentar
Per a formalitzar la petició els sol·licitants han de presentar a l’OAC (Oficina d’Atenció Ciutadana) de l’Ajuntament de Solsona una instància especificant la línia d’ajut i el projecte per al qual sol·licita la subvenció. Si és el cas, s’haurà d’adjuntar un projecte més específic de l’acció cultural que es vol realitzar.
S’hi ha de fer constar: 
- Previsió de finançament
- Previsió temporal de l’execució
- Declaració que no té cap causa de prohibició per a rebre la subvenció (art. 13 LGS)
- Declaració d’acceptació de la present base
- Declaració d’estar al corrent del compliment de les obligacions tributàries i de la Seguretat Social.
Article 6. Terminis
Termini de presentació: el termini per presentar les sol·licituds dels ajuts s’iniciarà l’endemà de la publicació d’aquestes bases i durarà fins el dia 30 de maig de 2019.
Termini per justificar: la data per a justificar l'ajut, si s'escau, serà, com a màxim, fins al dia 15 de desembre de 2019.
Article 7. Criteris de valoració de les sol·licituds per a la concessió de subvencions
Les sol·licituds seran analitzades per la regidoria de Cultura amb la finalitat de fer una distribució racional dels recursos disponibles i una avaluació dels projectes presentats.
Es tindran en compte els criteris de valoració següents: 
1. Interès general i municipal del projecte.
2. Repercussió social i nivell de participació.
3. Caire innovador i singularitat del projecte.
4. Activitats de recuperació i manteniment d'aspectes vinculats a la cultura popular i tradicional del municipi.
5. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals, i el respecte al medi.
6. Les accions que potenciïn la difusió i el coneixement del patrimoni cultural de la ciutat de Solsona, així com la seva conservació i divulgació.
7. Propostes que complementin aspectes de l'oferta cultural generada des de l'Ajuntament.
8. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions.
9. Difusió del nom de la ciutat.
10. Nivell de repercussió de l'activitat en els mitjans de comunicació.
Article 8. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria de Cultura, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluatiu un cop realitzada l'activitat acompanyat dels programes o cartells.
3. Trametre de forma regular a la regidoria de Cultura la informació de les activitats per realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 9. Pautes i procediment
Un cop presentades les sol·licituds:
L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
La concessió o la denegació es notificarà expressament a cada entitat o col·lectiu.
Si l'acord és de concessió de l'ajut sol·licitat, s'especificarà l'entitat o associació que l'ha rebut, l'import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria de Cultura.
Si l'acord és de denegació, se n'argumentarà la causa a l’entitat.
El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat. L'atorgament de la subvenció es realitzarà en el termini de tres mesos des de la data de justificació de la subvenció, en el cas que en el conveni no s’especifiqui una data concreta.
Article 10. Justificació, pagament i publicitat
Totes les subvencions s’hauran de justificar mitjançant factures originals o amb fotocòpia compulsada amb data de 2019, comprovants de pagament i acompanyades d’una instància i dels següents documents:
- Fitxa de dades bancàries (model 1).
- Compte justificatiu per a subvencions, el qual inclou la memòria justificativa i econòmica de l’actuació (model 2).
- Memòria de realització de l’actuació (model 3).
- Memòria econòmica de l’actuació (model 4).
- Declaració de subvencions rebudes (model 5).
- Acreditació gràfica de la col·laboració de l’Ajuntament de Solsona en lloc visible.
Es tindran en compte únicament els requisits establerts en els criteris de valoració inexcusablement. Els beneficiaris dels ajuts hauran de posar el logotip de l’Ajuntament de Solsona i fer-ne constar la seva col·laboració en lloc visible en tot el material elaborat per a l’activitat. Cas de no compliment d’aquest requisit serà retirat l’ajut.
Un cop comunicada la concessió de l’ajut, el beneficiari haurà de presentar els justificants a l’Ajuntament de Solsona abans del 15 de desembre de 2019, sense possibilitat de pròrroga. 
Una vegada justificada degudament la despesa i acreditar gràficament els requisits de publicitat, l’abonament de l’ajut econòmic concedit es realitzarà per transferència bancària o xec nominatiu.
Així mateix, en cap cas s’abonarà un ajut superior al del cost de l’activitat.
Article 11. Publicitat de les base
Es procedirà a la publicació de les bases reguladores i de la convocatòria de subvencions, així com de les subvencions concedides, a la Base de Dades Nacional de Subvencions, en els termes establerts a la Llei general de subvencions.
L’Ajuntament de Solsona publicarà a la seva web les bases i convocatòria, així com la relació de subvencions concedides amb indicació de l’import, entitats beneficiàries i objecte de la subvenció, segons estableix la Llei 19/2014, de 29 de desembre, de transparència, accés a la informació pública i bon govern, sens perjudici de la seva publicació en altres diaris o butlletins oficials.»


GOVERNACIÓ
	Expedient 511/2019. AECC de Solsona – captació de socis

	Favorable
	Tipus de votació: unanimitat

	Vista la sol·licitud presentada i subscrita pel delegat de la AECC de Solsona, en què demana permís per poder muntar una taula informativa en l'espai de davant l'Ajuntament i una altra sota les escales d'accés al Centre Sanitari del Solsonès el dia 29 de març, per dur a terme una jornada de captació de socis;
Vist l’informe 136/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que s'autoritza dur a terme l'activitat en l'espai de davant l'Ajuntament però no sota les escales d'accés al Centre Sanitari del Solsonès.


	Expedient 516/2019. Casal Popular La Fura – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per MCV, representant del Casal Popular La Fura, amb NIF núm. G25599721, en què demana permís per instal·lar una parada el dia 23 d’abril, Diada de Sant Jordi, de les 9.00 a les 21.00 hores, i poder-la ubicar a la plaça de la Torre de les Hores;
Vist l'informe 137/2019 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que només es podran vendre llibres de temàtica especialitzada o de segona mà i no es podran vendre roses naturals. Pel que fa a la ubicació de la parada, haurà de seguir les indicacions de la Policia Local.


 
	Expedient 534/2019. Escola Bressol Els Petits Gegants – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per ARB, amb DNI núm. *253V, representant de les famílies de l'Escola Bressol Els Petits Gegants, en què demana poder instal·lar dues parades el dia 23 d'abril. Diada de Sant Jordi, i poder-les ubicar una al costat de la font del passeig Sant Antoni M. Claret per vendre titelles i fer un taller de roses, i l'altra a l'entrada de l'Escola per vendre titelles, llibres i roses;
Vist l'informe 140/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita sempre que el que es vengui siguin manualitats i pel que fa a la venda de llibres han de ser de temàtica especialitzada o de segona mà i no es podran vendre roses naturals. Pel que fa a la ubicació de la parada, haurà de seguir les indicacions de la Policia Local.


 
	Expedient 547/2019. Alternativa per Solsona-CUP – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per OGC, representant d'Alternativa per Solsona-CUP, amb NIF núm. V25804287, en què demana permís per portar a terme una assemblea oberta a la plaça del Camp, ocupant un espai petit amb unes 20 o 25 cadires, el dia 30 de març, a les 11.30 hores;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


PROMOCIÓ ECONÒMICA
	Expedient 1814/2018. Projecte "Xarxa interempresarial al territori SolCar"

	Favorable
	Tipus de votació: unanimitat

	Vist que el Servei Públic d’Ocupació de Catalunya atorgà, el dia 7 de desembre de 2018, a l’Ajuntament de Solsona el Programa de Projectes Innovadors i Experimentals;
Vist que l'objectiu d’aquest projecte és l’establiment de relacions empresarials de proximitat al territori SolCar mitjançant la creació d’una xarxa de cooperació i de subministrament entre les empreses del territori, que dinamitzi l’activitat econòmica local afavorint el sorgiment de noves oportunitats de cooperació i de negoci entre elles;
Vist que el projecte en el marc d’aquest programa és “Xarxa interempresarial al territori Solcar” i consta de tres subprojectes:
1. Directori digital d’empreses.
2. Desenvolupament de seminaris i assessoraments individuals.
3. Creació d’una xarxa de cooperació empresarial de proximitat al territori SolCar;
Vist que el subprojecte 2 té l’objectiu de realitzar assessoraments especialitzats en temes relacionats amb l’activitat dels professionals i de les empreses, en base a les necessitats detectades per l’Agència;
Vist que, per aquest motiu, s’ha redactat una normativa interna amb l’objectiu d’establir una regulació de l’accés a assessoraments especialitats per al creixement i la consolidació empresarial per part d’experts externs;
Vist que aquests assessoraments poden tenir una durada de 9 hores o bé 40 hores, distribuïdes en diferents sessions;
Vist que, per altra banda, s'ha acordat amb la Cambra de Comerç de Lleida que realitzarà a Solsona i el Solsonès assessoraments per a la millora de punts de venda a comerços de Solsona i el Solsonès;
Vist que les sol·licituds per participar als assessoraments s’han de formalitzar presentant una instància genèrica als ajuntaments de Solsona i Cardona amb registre d’entrada;
Vist que el termini per la primera convocatòria de sol·licituds finalitza el 29 d’abril de 2019;
A proposta del regidors delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar la normativa interna, que s'adjunta en forma d'annex, per a la selecció d’empreses per accedir a assessoraments especialitzats per al creixement empresarial a empreses de Solsona, Cardona i resta de municipis del Solsonès i assessoraments per a la millora en la competitivitat i innovació en el punt de venda del comerç al Solsonès.
Annex
«Normativa interna, que s'adjunta en forma d'annex, per a la selecció d’empreses per accedir a assessoraments especialitzats per al creixement empresarial a empreses de Solsona, Cardona i resta de municipis del Solsonès i assessoraments per a la millora en la competitivitat i innovació en el punt de venda del comerç al Solsonès
Article 1. Objecte
L’objecte d’aquesta normativa interna és establir una regulació de l’accés a assessoraments especialitzats per al creixement empresarial a empreses de Cardona, Solsona i els altres municipis del Solsonès, i assessoraments per a la millora en la competitivitat i la innovació en el punt de venda del Comerç a Solsona i el Solsonès per part d’experts externs.
Article 2. Tipus d’assessoraments
A efectes del que disposa aquesta normativa interna, hi ha dues línies de subvenció que seran objecte d’aquesta normativa:
Línia A. Assessoraments per al creixement i la consolidació empresarial general
a) Planificació estratègica de l’empresa (40 h o 9 h)
b) Millora de l’eficiència dels processos dins l’empresa (40 h o 9 h)
c) Definició de llocs de treball (40 h o 9 h)
d) Gestió del temps (40 h o 9 h)
e) Estratègia digital (9 h)
f) Internacionalització (9 h).
Línia B. Assessoraments per a la millora en la competitivitat i innovació en el punt de venda del comerç al Solsonès
a) Millora en la competitivitat i innovació comercial (9 h)
Els assessoraments de la Línia A s’emmarquen en el projecte innovador i experimental: “Xarxa Interempresarial de proximitat al territori SolCar”, finançat pel Servei Públic d’Ocupació de Catalunya.
Els assessorament de la Línia B s’emmarquen en un projecte amb la Cambra de Comerç de Lleida per a la millora de la competitivitat del petit comerç.
Cada empresa podrà escollir un màxim d’un àmbit d’assessorament en aquesta convocatòria
Article 3. Persones i empreses beneficiàries
3.1 Podran ser persones beneficiàries d'aquests ajuts les persones físiques o jurídiques titulars d'activitats econòmiques que reuneixin les condicions següents:
Per accedir a la línia A. Assessoraments per al creixement i la consolidació empresarial general:
a) El titular de l’activitat haurà de tenir el seu domicili social o disposar d'un centre de treball estable, no itinerant, al municipi de Solsona, al municipi de Cardona o a la resta de municipis del Solsonès.
b) Estar al corrent de les obligacions tributàries i socials de qualsevol classe.
c) Complir la resta de requisits i tràmits procedimentals que exigeix aquesta normativa interna.
Per accedir a la línia B. Assessoraments per a la millora en la competitivitat i innovació en el punt de venda del comerç al Solsonès:
a) El titular de l’activitat haurà de tenir un comerç no itinerant, a Solsona o a la resta de municipis del Solsonès.
b) Estar donada d’alta en algun dels epígrafs d’activitat del CNAE-2009, Grup 47 o, que estiguin donades d’alta a l’IAE en els epígrafs 64, 65 o 66 (excloses farmàcies).
c) Ser Pimes o autònoms (segons la definició recollida en la Recomanació de la Comissió 2003/361/CE del 6 de maig de 2003).
d) Estar al corrent de les obligacions tributàries i socials de qualsevol classe.
e) Complir la resta de requisits i tràmits procedimentals que exigeix aquesta normativa interna.
3.2 Queden expressament exclosos de la possibilitat de participar d’aquests assessoraments:
a) Les administracions públiques o els seus ens dependents, fins i tot en el cas que l'ens depenent sigui una societat mercantil participada directament o indirecta per l'ens públic de què es tracti.
b) Els bancs i caixes d'estalvi i entitats financeres i de crèdit en general.
c) Les grans superfícies comercials.
No podran tenir la condició de beneficiaris les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
Article 4. Requisits i obligacions de les persones beneficiaries
4.1 Les persones beneficiaries han de complir els següents requisits generals:
a) Estar al corrent del compliment de les seves obligacions tributàries, amb la seguretat social i amb l’ajuntament corresponent, abans de la concessió de la subvenció.
b) Complir Llei orgànica 3/2007, de 22 de març, per a la igualtat efectiva de dones i homes.
c) Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
d) En cas de sol·licitar l’àmbit d’assessorament de “Millora en competitivitat i innovació comercial”, l’empresa ha d’estar donada d’alta a l’epígraf de “Comerç al menor”.
e) Donar compliment a les altres obligacions que consten en aquesta normativa interna.
L’Ajuntament de Solsona podrà requerir a la persona beneficiària d’aquesta subvenció aquesta informació per tal de comprovar el compliment d’aquests requisits.
Article 5. Sol·licituds
5.1. Convocatòria i termini de sol·licitud. Hi haurà una única convocatòria amb dos terminis per presentar la sol·licitud d’aquest ajut:
1. Primer termini: de l’entrada en vigor d’aquesta normativa fins el 29 d’abril.
2. Segon termini: de l’1 al 30 de setembre. Aquest segon termini serà vigent en cas que no s’hagi exhaurit el total de crèdit per la concessió d’aquests ajuts.
5.2. Presentació de sol·licituds. Les sol·licituds es presentaran al registre general de l’Ajuntament de Solsona o al de l’Ajuntament de Cardona i s'adreçaran a l'alcalde president en qualsevol de les formes previstes a l'article 16 de la Llei 39/2015, de l’1 d’octubre del Procediment administratiu comú de les administracions públiques.
5.3. Procediment de concessió. La concessió dels assessoraments regulats en aquesta normativa interna s’efectuarà en règim de convocatòria oberta, a través d'un procediment de concurrència de limitada competitivitat.
5.4 Avaluació de les sol·licituds. Les sol·licituds seran avaluades per un comitè tècnic format per una persona tècnica d’empresa de l’Ajuntament de Solsona, una persona tècnica d’empresa de l’Ajuntament de Cardona, una persona tècnica del Consell Comarcal del Solsonès i una persona tècnica de les organitzacions empresarials.
Aquest comitè realitzarà una proposta tècnica d’atorgament basada en els següents criteris:
Pertànyer a una associació empresarial del territori (fins a 3 punts).
Haver participat en accions formatives empresarials (tallers, seminaris, cursos, jornades, etc) organitzades per l’Agència de Desenvolupament Local de Solsona i Cardona o l’àrea de promoció econòmica del Consell Comarcal del Solsonès en els darrers 4 anys (fins a 3 punts).
En cas d’empat de puntuació se seguirà l’ordre del registre d’entrada de la sol·licitud. De manera que tindran prioritat les sol·licituds amb data i hora de registre d’entrada anterior.
Per a la Línia A, es reservarà, en cada termini de sol·licitud, un 40% d’assessoraments per a autònoms, que seran distribuïts entre la resta d’empreses en el cas que el nombre de sol·licituds sigui inferior a aquest 40%.
La proposta tècnica d’atorgament serà validada pels membres del Pacte de Territori.
Un cop notificat l’atorgament, si és el cas, els beneficiaris hauran de presentar la següent documentació:
a) Sol·licitud de participació amb les dades de l’empresa (segons model)
b) Declaració responsable on s’autoritza a fer la consulta que l’empresa està al corrent de pagament d’Hisenda i la Seguretat Social.
c) En cas de ser persona física, còpia compulsada del DNI de la persona sol·licitant
d) En cas de ser persona jurídica, còpia compulsada de:
- DNI de la persona que signa la sol·licitud
- Targeta de Identificació Fiscal de l’empresa
- Còpia de l’escriptura de constitució o algun altre document que indiqui que la persona que sol·licita la subvenció té poder de representació de l’empresa
- Document 036 o un altre document que acrediti que l’empresa està donada d’alta a l’epígraf del comerç al menor (només per a la Línia B).
Addicionalment caldrà signar un conveni on es recullen les prestacions del servei que s’ofereix i el compliment del Reglament vigent de protecció de dades.
Si la sol·licitud no reuneix els requisits establerts en aquesta normativa interna o es requereix informació addicional, es requerirà la persona interessada perquè esmeni el defecte o aporti els documents necessaris en un termini de 10 dies hàbils, a partir del dia següent de la notificació. Si en el termini acordat el sol·licitant no hagués fet les pertinents correccions, es procedirà sense més tràmits a l’arxiu de l’expedient.
Article 6. Resolució
6.1 Correspon a l’Ajuntament de Solsona, la tramitació i autorització de l'expedient de despesa corresponent, d’acord amb el Programa de Projectes innovadors i experimentals del Servei Públic d’Ocupació de Catalunya, atorgat a l’ens local el 7 de desembre de 2018.
6.2 El termini màxim per emetre resolució serà de tres mesos comptats a partir de la data d'entrada de la sol·licitud al Registre General de l'Ajuntament de Solsona i l’Ajuntament de Cardona. Si transcorregut aquest termini no es dicta resolució expressa, s'entendrà desestimada la sol·licitud.
6.3 A la resolució d'atorgament, que es notificarà a la persona beneficiària, s'haurà de fer constar l’àmbit d’assessorament i la seva durada concedida i qualsevol altra condició tècnica o de compliment d'aquesta normativa interna.
Article 7. Supervisió, justificació i publicitat
7.1 Correspon a l’àrea municipal d’Intervenció de l’Ajuntament de Solsona la gestió i supervisió que es tramitin com a conseqüència de les sol·licituds.
7.2 Correspon al i les tècniques d’empresa de l’Agència de Desenvolupament Local de Solsona i Cardona la supervisió de la correcta execució dels assessoraments.
7.3 La persona adjudicatària de l’assessorament haurà de presentar un registre d’assessorament que especifiqui el nombre de sessions, la durada, el contingut treballat, el resultat obtinguts i la valoració en el termini d’un mes des de finalitzar la darrera sessió d’assessorament, segons model de document facilitat per d’administració en el moment de iniciar-se l’actuació.
7.4 L’Ajuntament de Solsona publicarà al seu web la normativa interna, així com la relació d’entitats beneficiàries i objecte de l’ajut.
Article 8. Modificació dels actes d’atorgament
Es procedirà a la incoació d’expedient per a modificar els actes d’atorgament:
a) Quan s’hagi obtingut l’assessorament sense reunir les condicions requerides.
b) Per incompliment de la finalitat per a què va ésser concedit al dret a l’assessorament.
Article 9. Compromís signat
Abans de iniciar-se l’assessorament, i per tal d’assolir l’acompliment de la finalitat per la qual s’ha atorgat, la persona beneficiaria haurà de signar un compromís d’acceptació, així com de respecte i compliment d’aquesta normativa interna, i també dels condicionants que es puguin establir en la resolució d'atorgament
Article 10. Disposicions finals
10.1 En tot allò que no es preveu en aquesta normativa interna de manera expressa, serà d'aplicació el que es disposa als articles 223 a 225 de la Llei municipal i de règim local de Catalunya; 118 a 129 del Reglament d'obres, activitats i serveis dels ens locals de Catalunya; i 81 i 82 del Text refós de la Llei general pressupostària en versió aprovada per RDLeg 1091/88, de 23/9/88, i també, al RD 2225/93, de 17/12/93, pel qual s'aprova el Reglament de procediment per a la concessió de subvencions públiques.
10.2 L'efectivitat d’aquesta normativa interna entrarà en vigor un cop acomplerts els tràmits legals per a la seva aprovació definitiva per part de la Junta de Govern Local de Solsona.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

